CELEX: 22002A0219(02)
Language: mt
Date: 2002-02-19 00:00:00
Title: Il-protokoll li jiddikjara l-opportunitajiet tas-sajd u l-kontribuzzjoni finanzjarja provduti fil-Ftehim bejn il-Komunità Ekonomika Ewropea u r-Repubblika ta‘ Kap Verde dwar is-sajd ‘il barra mill-kosta tal-Gżejjer ta‘ Kap Verde għall-perjodu taż-żmien mill-1 ta' Lulju 2001 sat-30 ta' Ġunju 2004

Avviż Legali Importanti

|

22002A0219(02)

Official Journal L 047 , 19/02/2002 P. 0025 - 0033

		Il-Protokollli jiddikjara l-opportunitajiet tas-sajd u l-kontribuzzjoni finanzjarja provduti fil-Ftehim bejn il-Komunità Ekonomika Ewropea u r-Repubblika ta' Kap Verde dwar is-sajd ‘il barra mill-kosta tal-Gżejjer ta‘ Kap Verde għall-perjodu taż-żmien mill-1 ta' Lulju 2001 sat-30 ta' Ġunju 2004Artikolu 1Għal perjodu taż-żmien ta' ħames snin mill-1 ta' Lulju 2001, l-opportunitajiet tas-sajd konċessi skond l-Artikolu 2 tal-Ftehim għandhom ikunu kif ġej:(a) l-ispeċi li jpassu bil-qawwi- bastimenti konġelaturi li jistadu bit-tartarun għat-tonn: 37 bastiment,- bastimenti tas-sajd għat-tonn bl-arblu u l-lenza: 18-il bastiment,- bastimenti tas-sajd għall-wiċċ bil-konzijiet: 62 bastiment;(b) l-ispeċi l-oħra:- bastimenti li jistadu għall-qiegħ bil-konzijiet: 630 GRT kull xahar, magħmula bejn wieħed u ieħor matul sena, b'mhux iktar minn erba' bastimenti jistadu flimkien.Artikolu 21. Għal perjodu taż-żmien riferit fl-Artikolu 1, il-kontribuzzjoni finanzjarja riferita fl-Artikolu 1 tal-Ftehim għandha tkun ta' EUR 680000 kull sena (inklużi EUR 400000 f'kumpens finanzjarju u EUR 280000 għall-miżuri riferiti fl-Artikolu 3 ta' dan il-Protokoll).Għas-sajd tat-tonn, din il-kontribuzzjoni finanzjarja għandha tkopri 7000 tunnellata metrika kull sena fl-ibħra tal-Gżejjer ta' Kap Verde. Jekk l-ammont annwali tat-tonn maqbud mill-bastimeni Komunitarji fl-ibħra tal-Gżejjer ta' Kap Verde jaqbeż din il-kwantità, il-kumpens imsemmi hawn fuq għandu jiġi miżjud proporzjonalment.2. Il-kumpens finanzjarju għandu jitħallas mhux iktar tard mill-31 ta' Jannar 2002 għall-ewwel sena u mhux iktar tard mit-30 ta' Ġunju 2002 u t-30 ta' Ġunju 2003 għas-snin ta' wara. L-użu li jintgħamel minn dan il-kumpens għandu jkun ir-responsabbiltà ta' l-awtoritajiet tal-Gżejjer ta` Kap Verde.3. Il-kumpens finanzjarju għandu jitħallas f'kont miftuħ f'isem it-Teżor Pubbliku ma' istituzzjoni finanzjarja jew kull korp ieħor innominat mill-awtoritajiet tal-Gżejjer ta' Kap Verde.Artikolu 3Il-miżuri dikjarati hawn taħt għandhom jiġu finanzjati mill-kontribuzzjoni finanzjarja provduta fl-Artikolu 2(1), sa ammont ta' EUR 280000, imqassma kif ġej:1. EUR 50000 għall-programmi xjentifiċi jew tekniċi sabiex jippromwovu l-fehim aħjar tar-riżorsi tas-sajd fiż-żona ekonomika esklussiva tal-Gżejjer ta' Kap Verde:2. EUR 20000 għal għotjiet għall-istudju u t-taħriġ prattiku fid-dixxiplini varji xjentifiċi, tekniċi u ekonomiċi li għandhom x'jaqsmu mas-sajd;3. EUR 30000 sabiex ikopru l-ispejjeż tal-parteċipazzjoni fil-korsijiet ta' taħriġ jew laqgħat internazzjonali li jkollhom x'jaqsmu mas-sajd;4. EUR 180000 sabiex jiffinanzjaw programmi għalbiex jiżviluppaw il-kontroll tal-kwalita għal prodotti tas-sajd u moniteraġġ u sorveljnza tas-sajd.Il-miżuri u l-ammonti annwali allokati għal dawn għandhom jiġu deċiżi mill-Ministeru responsabbli mis-sajd fil-Gżejjer ta' Kap Verde, li għandu jgħarraf lill-Kummissjoni tal-Komunitajiet Ewropej bihom.L-ammonti annwali għandhom isiru disponibbli lill-korpi interessati mhux aktar tard mill-31 ta' Jannar għall-ewwel sena u mhux iktar tard mit-30 ta' Ġunju 2002 u t-30 ta' Ġunju 2003 għas-snin ta' wara u mħallsa fil-kontijiet bankarji speċifikati mill-Ministeru responsabbli mis-sajd fil-Gżejjer ta' Kap Verde skond l-iskeda għall-użu tagħhom.Il-Ministeru responsabbli mis-sajd għandu jittrasmetti rapport annwali dwar l-implimentazzjoni ta' dawn il-miżuri u tar-riżultati miksuba lid-Delegazzjoni tal-Kummissjoni Ewropea fil-Gżejjer ta' Kap Verde, mhux iktar tard minn tliet xhur wara d-data ta' l-anniversarju tal-Protokoll. Il-Kummisjoni tal-Komunitajiet Ewropej tista' titlob tagħrif addizzjonali dwar dawn ir-riżultati mill-Ministeru responsabbli mis-sajd u tista', meta approprjat, tagħmel rivista tal-ħlasijiet interessati fid-dawl ta' l-implimentazzjoni annwali tal-miżuri varji, wara li tikkonsulta lill-awtoritajiet tal-Gżejjer ta' Kap Verde fil-Kumitat Konġunt ipprovdut fl-Artikolu 9 tal-Ftehim.Artikolu 4Jekk il-Komunità ma tagħmilx il-ħlasijiet riferiti fl-Artikoli 2 u 3 ta' dan il-Protokoll, tista' tiġi sospisa l-applikazzjoni ta' dan il-Protokoll.Artikolu 51. Jekk bidla fundamentali fiċ-ċirkostanzi tipprevjieni s-sajd fiż-żona ekonomika esklussiva tas-sajd tal-Gżejjer Kap Verde, il-Komunità Ewropea tista' tissospendi l-ħlas tal-kontribuzzjoni finanzjarja wara konsultazzjonijiet minn qabel, meta posibbli, bejn iż-żewġ Partijiet.2. Il-ħlas tal-kontribuzjoni finanzjarja għandu jerġa' jibda meta s-sitwazzjoni terġa' lura għan-normal u wara konsultazzjoni bejn iż-żewġ Partijiet li jikkonfermaw illi s-sitwazzjoni x'aktarx li tippermetti ritorn għall-attivitajiet normali tas-sajd.Artikolu 6L-Anness mal-Ftehim bejn il-Komunità Ekonomika Ewropea u r-Repubblika ta' Kap Verde dwar is-sajd il barra mill-kosta tal-Gżejjer ta' Kap Verde huwa hawnhekk imħassar u mibdul bl-Anness ma' dan il-Protokoll.Artikolu 7Dan il-Protokoll bl-Anness ta' miegħu għandu jidħol fis-seħħ fid-data li fiha l-Partijiet jinnotifikaw lil xulxin bit-tkomplija tal-proċeduri meħtieġa għal dan il-għan.Għandu jibda japplika mill-1 ta' Lulju 2001.--------------------------------------------------ANNESSIL-KONDIZZJONIJIET TAS-SAJD MILL-BASTIMENTI KOMUNITARJI FIŻ-ŻONA TAS-SAJD TAL-GŻEJJER TA' KAP VERDE1. Applikazzjoni għal-liċenzi u l-ħruġ tagħhom1.1. L-awtoritajiet Komunitarji għandhom jippreżentaw lill-Ministeru responsabbli mis-sajd fil-Gżejjer ta' Kap Verde, permezz tad-Delegazzjoni tal-Kummissjoni tal-Komunitajiet Ewropej fil-Gżejjer ta Kap Verde, applikazzjoni għal kull bastiment li jixtieq jistad skond il-Ftehim, mill-inqas 15-il jum qabel id-data tal-bidu ta' l-iskond mitlub tal-validita.L-applikazzjonijiet għandhom isiru fuq il-formoli provduti għal dan il-għan mill-Ministeru responsabbli mis-sajd tal-Gżejjer ta' Kap Verde, li kampjun tagħhom huwa mehmuż ma' hawn (l-Appendiċi I).1.2. L-applikazzjonijiet għal-liċenzi għandhom ikunu akkumpanjati bil-prova tal-ħlas għall-perjodu taż-żmien tal-validita tal-liċenza. Il-ħlas għandu jsir f'kont miftuħ ma' istituzzjoni finanzjarja jew kull korp ieħor innominat mill-awtoritajiet tal-Gżejjer ta' Kap Verde.Il-piżijiet għandhom jinkludu l-imposti kollha nazzjonali u lokali għajr għat-taxxi tal-portijiet u l-imposti fuq is-servizzi.1.3. Il-liċenzi għall-bastimenti kollha għandhom jinħarġu mill-Ministru responsabbli mis-sajd fil-Gżejjer ta' Kap Verde fi żmien 15-il jum wara li tiġi rċevuta l-prova tal-ħlas kif stabbilita fil-punt 2, lis-sidien tal-bastimenti jew lir-rappreżentanti tagħhom permezz tad-Delegazzjoni tal-Kummissjoni tal-Komunitajiet Ewropej fil-Gżejjer ta' Kap Verde.1.4. Il-liċenzi għandhom jinħarġu għal bastimenti speċifiċi u ma għandhomx ikunu trasferibbli. Madankollu, fuq it-talba tal-Kummissjoni tal-Komunitajiet Ewropej, il-liċenza ta' bastiment tista', f'każijiet ta' forza maġġuri, tiġi mibdula b'liċenza ġdida għal bastiment ieħor ta' tip simili. Is-sid ta' l-ewwel bastiment għandu jirritorna l-liċenza kanċellata lill-Ministeru responsabbli mis-sajd tal-Gżejjer ta' Kap Verde permezz tad-Delegazzjoni tal-Kummissjoni tal-Komunitajiet Ewropej fil-Gżejjer ta' Kap Verde.Il-liċenza l-ġdida għandha tindika:- id-data tal-ħruġ,- il-fatt illi tieħu l-post tal-liċenza tal-bastiment ta' qabel għall-bqija tal-perjodu taż-żmien tal-validità.F'dan il-każ, m`għandu jkun mistħoqq l-ebda piż kif stabbilit fl-Artikolu 4(2) tal-Ftehim għall-bqija tal-perjodu taż-żmien tal-validità.1.5. Il-liċenzi jridu jinżammu abbord il-ħin kollu. Madankollu, malli tiġi rċevuta n-notifika tal-ħlas bil-quddiem mibgħuta lill-awtoritajiet tal-Ġżejjer ta' Kap Verde mill-Kummissjoni tal-Komunitajiet Ewropej, il-bastiment għandu jiddaħħal f'lista tal-bastimenti awtorizzati li jistadu, li għandha tintbagħat lill-awtoritajiet tal-Ġżejjer ta' Kap Verde responsabbli mill-ispezzjoni tas-sajd. Kopja tal-liċenza msemmija tista' tinkiseb bil-fax sakemm tasal il-liċenza nfisha; din il-kopja għandha tinżamm abbord.1.6. Qabel ma l-Protokoll jidħol fis-seħħ, il-Ministeru responsabbli mis-sajd fil-Gżejjer ta' Kap Verde għandu jagħti avviż dwar l-arranġamenti sabiex jitħallsu l-piżijiet, inkluż it-tagħrif dwar il-kontijiet bankarji u l-muniti li jridu jintużaw.2. Id-disposizzjonijiet li japplikaw għal-liċenzi tal-bastimenti tas-sajd għat-tonn u l-bastimenti tas-sajd għall-wiċċ bil-konzijiet2.1. Il-liċenzi għandhom ikunu validi għal perjodu ta' sena. Għandhom ikunu jistgħu jiġġeddu.2.2. Il-piż għandu jkun ta' EUR 25 għal kull tunnellata metrika maqbuda fiż-żona tas-sajd tal-Gżejjer ta' Kap Verde.2.3. Il-liċenzi għandhom jinħarġu wara l-ħlas lill-Ministeru responsabbli mis-sajd fil-Gżejjer ta' Kap Verde ta' somma waħda f'daqqa ta' EUR 2850 kull sena għal kull bastiment tas-sajd għat-tonn bit-tartarun (li minnhom EUR 100 iridu jmorru għall-finanzjament tal-programm ta' l-osservaturi), EUR 400 kull sena għal kull bastiment tas-sajd għat-tonn bl-arblu u l-lenza u EUR 2100 kull sena għal kull bastiment tas-sajd għall-wiċċ bil-konzijiet (li minnhom EUR 100 iridu jmorru sabiez jiffinnzjaw il-programm ta' l-osservaturi), ekwivalenti għall-piżijiet li jitħallsu għal qabda ta':- 110 tunnellati metriċi ta' tonn kull sena fil-każ tal-bastimenti tas-sajd għat-tonn bit-tartarun,- 16-il tunnellata metrika ta' tonn kull sena fil-każ tal-bastimenti tas-sajd għat-tonn bl-arblu u l-lenza,- 80 tunnellata metrika ta' ħut kull sena fil-każ tal-bastimenti tas-sajd għall-wiċċ bil-konzijiet.2.4. Il-kaptan tal-bastiment irid iżomm reġistru ta' abbord tas-sajd kif muri fl-Appendiċi 2 għal kull perjodu taż-żmien tas-sajd imqatta' fiż-żona tas-sajd tal-Gżejjer ta' Kap VerdeFi żmien xahar mit-tmiem ta' kull kwart tas-sena, ir-reġistri għandhom jintbagħtu permezz tad-Delegazzjoni tal-Kummissjoni tal-Komunitajiet Ewropej sabiex jiġu proċessati lill-Institut de recherche pour le développement (IRD), lill-Instituto Español de Oceanografía (IEO), lill-Instituto Português de Investigação Marítima (IPIMAR) u lill-Instituto Nacional de Desenvolvimento das Pescas (INDP) tal-Gżejjer Kap Verde. Fil-każ ta' l-INDR, din l-informazzjoni tista' tintbagħat ukoll bil-posta elettronika jew bil-fax (Nru tal-fax +238-32 13 70 jew + 238-32 16 12).L-Istati Membri għandhom jibagħtu l-informazzjoni dwar il-qabdiet ivvalidati mill-istituti xjentifiċi lill-Kummissjoni tal-Komunitajiet Ewropej skond ir-regoli Komunitarji. Fuq il-bażi ta' dan it-tagħrif, il-Kummissjoni għandha tfassal dikjarazzjoni tal-piżijiet mistħoqqa għas-sena tas-sajd u tibgħatha lill-Ministeru responsabbli mis-sajd tal-Gżejjer ta' Kap Verde.Is-sidien tal-bastimenti għandhom jiġu notifikati mill-Kummissjoni tal-Komunitajiet Ewropej b'din id-dikjarazzjoni l-aktar tard sa l-aħħar ta' April u għandu jkollhom 30 jum sabiex fihom jissodisfaw l-obbligi finanzjarji tagħhom. Jekk l-ammont tad-dikjarazzjoni finali jkun anqas mill-ammont tas-somma waħda f'daqqa bil-quddiem, il-bilanċ ma għandux jiġi rifuż lis-sid tal-bastiment.3. Id-dispożizzjonijiet li japplikaw għall-bastimenti l-oħraFil-każ ta' bastimenti li jistadu għall-qiegħ bil-konzijiet, il-liċenzi għandhom ikunu validi għal tliet xhur, sitt xhur jew tnax-il xahar. Il-piż annwali għandu jiġi fissat skond il-GRT, bir-rata ta' EUR 168 għal kull GRT, fil-proporzjon tat-tul taż-żmien tal-liċenza.4. Id-dikjarazzjoni dwar il-qabdiet4.1. Għall-bastimenti tas-sajd għat-tonn bit-tartarun, il-bastimenti tas-sajd għat-tonn bl-arblu u l-lenza u għall-bastimenti tas-sajd għall-wiċċ bil-konzijiet, għandu jinżamm reġstru ta' abbord tas-sajd skond il-punt 2.4.4.2. Il-bastimenti tas-sajd għall-qiegħ bil-konzijiet għandhom ikunu meħtieġa li jinnotifikaw lill-Ministeru responsabbli mis-sajd fil-Gżejjer ta' Kap Verde dwar il-qabdiet tagħhom bl-użu tal-formola standard iddikjarata fl-Appendiċi 3 permezz tad-Delegazzjoni tal-Kummissjoni tal-Komunitajiet Ewropej fil-Gżejjer ta' Kap Verde. Dawn id-dikjarazzjonijiet dwar il-qabdiet għandhom ikunu ta' kull xahar u jridu jigu komunikati mill-inqas darba kull tliet xhur.4.3. Il-formoli iridu jiġu mimlija b'mod leġibbli u firmati mill-kaptani tal-bastimenti kollha b'liċenza, saħansitra meta ma jkunu għamlu ebda qabdiet fl-ibħra tal-Gżejjer ta' Kap Verde.4.4. Jekk dawn id-dispożizzjonijiet ma jiġux aderiti magħhom, l-awtoritajiet tal-Gżejjer ta' Kap Verde jirriservaw id-dritt li japplikaw, fost ħwejjeġ oħra, il-waħda jew iż-żewġ penali li ġejjin:- is-sospensjoni tal-liċenza tal-bastiment li jagħmel l-offiża,- l-imposizzjoni ta' multa.F'dawn il-każijiet, id-Delegazzjoni tal-Kummissjoni tal-Komunitajiet Ewropej fil-Gżejjer ta' Kap Verde għandha tiġi mgħarrfa mingħajr dewmien.5. Inżul ta' l-artIl-bastimenti Komunitarji tat-tonn għandhom, kulmeta possibbli, jikkontribwixxu għall-provista tal-fabbriki tat-tqegħid tat-tonn fil-landi tal-Gżejjer ta' Kap Verde skond l-isforz tagħhom tas-sajd fiż-żona fuq il-bażi tal-prezzijiet korrenti fis-swieq internazzjonali. Il-ħlas għandu jsir f'munita konvertibbli.Il-flotta Komunitarja tal-bastimenti tas-sajd għall-wiċċ bil-konzijiet fiż-żona ekonomika esklussiva għandha tniżżel l-art għat-trasbord mill-inqas 5 % tal-qabdiet tagħha maqbuda f'din iż-żona f'port tal-Gżejjer ta' Kap Verde,6. L-ingaġġ tal-baħrin6.1. Is-sidien tal-bastimenti tat-tonn u tal-bastimenti tas-sajd għall-wiċċ bil-konzijiet għandhom jimpjegaw ċittadini tal-Gżejjer ta' Kap Verde, bla ħsara għall-kondizzjonijiet u l-limiti li ġejjin:- għall-flotta tal-bastimenti tas-sajd tat-tonn bit-tartarun, ghandhom jiġu ingaġġati sitt baħrin mill-Gżejjer ta' Kap Verde matul l-istaġun tas-sajd għat-tonn fiż-żona tas-sajd tal-Gżejjer ta' Kap Verde,- għall-flotta tal-bastimnti tas-sajd għat-tonn bl-arblu u l-lenza, għandhom jiġu ingaġġati mill-anqas tliet baħrin mill-Gżejjer ta' Kap Verde matul l-istaġun tas-sajd għat-tonn fiż-żona tas-sajd tal-Gżejjer ta' Kap Verde. L-ebda bastiment ma għandu jkun meħtieġ li jingaġġa aktar minn baħri wieħed,- għall-flotta tal-bastimenti tas-sajd għall-wiċċ bil-konzijiet, għandhom jiġu ingaġġati erba' baħrin mill-Gżejjer ta' Kap Verde matul l-istaġun tas-sajd għat-tonn fiż-żona tas-sajd tal-Gżejjer ta' Kap Verde. L-ebda bastiment ma għandu jkun meħtieġ li jingaġġa aktar minn baħri wieħed.6.2. Il-pagi ta' dawn il-baħrin għandhom jiġu fissati, qabel il-ħruġ tal-liċenzi, bi qbil komuni bejn is-sidien tal-bastimenti jew ir-rappreżentanti tagħhom u l-awtoritajiet tas-sajd tal-Gżejjer ta' Kap Verde; il-pagi għandhom jitħallsu mis-sidien tal-bastimenti u jridu jinkludu l-kontribuzzjonijiet tas-sigurtà soċjali tal-baħrin (inklużi l-assigurazzjoni tal-ħajja, ta' l-inċidenti u tas-saħħa). Is-sidien tal-bastimenti jew ir-rappreżentanti tagħhom għandhom jibagħtu kopja tal-kuntratt tax-xogħol lill-Ministeru responsabbli mis-sajd tal-Gżejjer ta' Kap Verde.6.3. Is-sidien tal-bastimenti għandhom ikunu meħtieġa li jħallsu somma waħda f'daqqa lil kull baħri mhux ingaġġat.Din is-somma għandha tiġi wżata għat-taħriġ tal-baħrin tal-Gżejjer ta' Kap Verde u għandha titħallas fil-kont speċifikat mill-awtoritajiet tal-Gżejjer ta' Kap Verde.6.4. Is-sidien tal-bastimenti jew ir-rappreżentanti tagħhom għandhom jinnotifikaw lill-Ministru responsabbli mis-sajd tal-Gżejjer ta' Kap Verde bil-lista tal-baħrin mill-Gżejjer ta' Kap Verde ingaġġati mill-bastimenti Komunitarji matul l-istaġun korrenti tas-sajd, bid-dettalji dwar ir-reġistrazzjoni tagħhom bħala membri ta' l-ekwipaġġ u l-bastimenti interessati.7. Osservaturi abbordQabel il-ħruġ tal-liċenzi, l-Ministeru responsabbli mis-sajd fil-Ġżejjer ta' Kap Verde għandu jinnotifika lis-sidien tal-bastimenti jew lir-rappreżentanti tagħhom bil-bastimenti li abbord tagħhom iridu jieħdu osservatur.Iż-żmien imqatta' abbord mill-osservaturi għandu jiġi fissat mill-awtoritajiet tal-Gżejjer ta' Kap Verde, imma, bħala regola, ma għandux jaqbeż iż-żmien meħtieġ sabiex iwettqu dmirijiethom. Waqt li jkunu abbord, l-osservaturi għandhom:- josservaw l-attivitajiet tas-sajd tal-bastimenti,- iwettqu kampjunar bijoloġiku fil-kuntest tal-programmi xjentifiċi,- jinnotaw it-tagħmir tas-sajd użat,- jivverifikaw l-informazzjoni tal-qabdiet fiż-żona tal-Gżejjer ta' Kap Verde irreġistrati fir-reġistru tagħhom ta' abbord.Waqt li jkunu abbord, l-osservaturi:- għandhom jieħdu l-passi kollha xierqa sabiex jiżguraw illi l-kondizzjonijiet li fuqhom jittieħdu abbord u l-preżenza tagħhom abbord ma jinterrompux jew ifixklu l-attivitajiet tas-sajd,- iridu jirrispettaw il-materjal u t-tagħmir abbord u l-kunfidenzalità tad-dokumenti kollha li jappartjienu għall-bastiment imsemmi,- għandhom jabbozzaw rapport dwar l-attività, li għandu jiġi trasmess lill-awtoritajiet kompetenti tal-Gżejjer ta' Kap Verde.It-termini dwar l-imbark ta' l-osservaturi għandhom jiġu miftiehma bejn is-sidien tal-bastimenti jew l-aġenti tagħhom u l-awtoritajiet tal-Gżejjer ta' Kap Verde.L-osservaturi għandhom jitilgħu abbord f'port magħżul minn sid il-bastiment fil-bidu ta' l-ewwel vjaġġ fl-ibħra tal-Gżejjer ta' Kap Verde wara n-notifika tal-lista tal-bastimenti nominati.Fi żmien ġimgħatejn u mogħtija avviż ta' għaxart ijiem, is-sidien tal-bastimenti interessati għandhom jagħmlu magħruf f'liema portijiet tal-Gżejjer ta' Kap Verde u f'liema dati jkun beħsiebhom itellgħu l-osservaturi abbord.Meta l-osservaturi jittellgħu abbord f'port barrani, l-ispejjeż tagħhom tal-vjaġġ għandhom jinġarru minn sid il-bastiment. Jekk bastiment b'osservatur abbord iħalli ż-żona tas-sajd tal-Gżejjer ta' Kap Verde, iridu jittieħdu l-miżuri kollha sabiex jiġi żgurat ir-ritorn ta' l-osservatur lejn il-Gżejjer ta' Kap Verde malajr kemm jista' jkun bl-ispejjeż għal sid il-bastiment.Jekk l-osservatur ma jkunx preżenti fil-ħin u fil-post miftiehem u matul it-12-il siegħa wara l-ħin miftiehem, is-sidien tal-bastiment għandhom ikunu maħfura awtomatikament mill-obbligi tagħhom li jtellgħu osservatur abbord.Is-salarji u l-kontribuzzjonijiet soċjali ta' l-osservatur għandhom jinġarru mill-awtoritajiet tal-Gżejjer ta' Kap Verde.8. Iż-żoni tas-sajdIl-bastimenti Komunitarji jistgħu jwettqu attivitajiet tas-sajd fiż-żoni li ġejjin:- "il barra minn 12-il mil nawtiku mil-linja bażi għall-bastimenti tas-sajd tat-tonn bit-tartarun u għall-bastimenti tas-sajd għall-wiċċ bil-konzijiet,"- "il barra minn 6 mili nawtiċi mil-linja bażi għall-bastimenti tas-sajd għat-tonn bl-arblu u l-lenza,"- "il barra minn 6 mili nawtiċi mil-linja bażi għall-bastimenti tas-sajd għall-qiegħ bil-konzijiet,"- mil-linji bażi tas-sajd għal-lixka ħajja.9. Id-daqs awtorizzat tal-maljiId-daqs minimu tal-malji awtorizzat għal korp tat-tkarkir (bil-malja miftuħa għal kollox) għandu jkun ta'- 16-il mm għas-sajd tal-lixka ħajja.Fil-każ tat-tonn, għandhom japplikaw l-istandards internazzjonali rakkmandati mill-Kummissjoni Internazzjonali għall-Konservazzjoni tat-Tonn fl-Atlantiku (l-ICCAT).10. Id-dħul fiż-żona u l-ħruġ minnha, komunikazzjonijiet bir-radjuFi żmien tliet sigħat mid-dħul fiż-żona jew mill-ħruġ minnha u kull ġimgħa matul l-attivitajiet tagħhom tas-sajd fl-ibħra tal-Gżejjer ta' Kap Verde, il-bastimenti għandhom ikunu meħtieġa li jikkomunikaw il-pożizzjoni u l-volum tal-qabdiet tagħhom abbord direttament lill-awtoritajiet tal-Gżejjer ta' Kap Verde preferibbilment bil-fax jew, fin-nuqqas ta' dan, bir-radju fil-każ ta' bastimenti minghajr dan it-taghmir.L-awtoritajiet tal-Gżejjer ta' Kap Verde għandhom jinnotifikaw in-numru tal-fax u l-frekwenza tar-radju mal-ħruġ tal-liċenza.Għandha tinżamm kopja tal-messaġġi bil-fax jew tar-reġistrazzjoni tal-komunikazzjonijiet bir-radju mill-awtoritajiet tal-Gżejjer ta' Kap Verde u mis-sidien tal-bastimenti sakemm iż-żewġ partijiet ikunu approvaw id-dikjarazzjoni finali tal-piżijiet riferiti fil-punt 2.Kull bastiment li jinqabad jistad mingħajr ma jkun innotifika lill-awtoritajiet tal-Gżejjer ta' Kap Verde bil-preżenza tiegħu għandu jiġi kunsidrat bħala bastiment mhux liċenzat.11. Il-faċilitajiet tal-portijiet u l-użu tal-provvisti u tas-servizziMeta l-prezzijiet u l-kwalità jkunu indaqs, il-bastimenti Komunitarji għandhom jagħtu preferenza lill-provvisti u s-servizzi li jkunu jeħtieġu u li jkunu magħmula disponibbli fil-Gżejjer ta' Kap Verde.12. Il-proċeduri għat-tlugħ abbord u l-applikazzjoni tal-penali1. Id-Delegazzjoni tal-Kummissjoni tal-Komunitajiet Ewropej fil-Gżejjer ta' Kap Verde għandha tiġi notifikata fi żmien 48 siegħa b'kull tlugħ abbord jew bl-applikazzjoni tal-penali lil bastiment li jtajjar il-bandiera ta' Stat Membru tal-Komunità u li jkun qiegħed jaħdem skond dan il-Ftehim fiż-żona tas-sajd tal-Gżejjer ta' Kap Verde. Għandu jiġi sottomess rapport fil-qosor fi żmien 72 siegħa dwar iċ-ċirkostanzi li jwasslu għat-tlugħ abbord jew għall-applikazzjoni tal-penali.2. Għandha ssir laqgħa fi żmien 24 siegħa minn meta jiġi komunikat it-tagħrif ta' hawn fuq bejn id-Delegazzjoni tal-Kummissjoni tal-Komunitajiet Ewropej fil-Gżejjer ta' Kap Verde, il-Ministeru responsabbli mis-sajd fil-Gżejjer ta' Kap Verde u l-awtoritajiet ta' l-ispezzjoni, li fih il-partijiet għandhom jiskambjaw kull dokumentazzjoni u tagħrif rilevanti li jgħinu li jiġu ċarati ċ-ċirkostanzi tal-fatti stabbiliti. Is-sidien tal-bastimenti jew ir-rappreżentanti tagħhom għandhom jiġu mgħarrfa bir-riżultat tal-laqgħa u b'kull miżura li tirriżulta mit-tlugħ abbord.Kull bastiment li jkunu telgħu fuqu wara kontravenzjoni tas-sajd għandu jiġi rilaxxat mal-ħlas ta' garanzija, li trid tiġi fissata fid-dawl ta' l-ispejjeż maħluqa mit-tlugħ abbord u l-ammont tal-multi u tal-kumpens li għalihom ghandhom iwiegbu dawk responsabbli mill-kontravenzjoni.--------------------------------------------------Appendiċi I+++++ TIFF +++++--------------------------------------------------Appendiċi 2+++++ TIFF +++++--------------------------------------------------Appendiċi 3+++++ TIFF +++++--------------------------------------------------